**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 4 от 29.04.2015 година**

С 16 гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Приемане на краткосрочна Програма за насърчаване използването на възобновяеми енергийни източници и биогорива в община Хитрино.

*Докладва: А.Ахмед- зам.кмет на община*

**2.**Приемане на Наредба за принудително изпълнение на заповеди за премахване на незаконни строежи или части от тях на територията на община Хитрино.

*Докладва: А.Ахмед- зам.кмет на община*

**3.**Приемане на решение за премахване на сгради- общинска собственост, освидетелствани като опасни за живота и здравето на населението.

*Докладва: А.Ахмед- зам.кмет на община*

**4.**Приемане на промени в Наредбата за определянето и администрирането на местните такси и цени на услуги на територията на община Хитрино.

*Докладва: И.Ахмед- зам.кмет на община*

**5.**Приемане наПлан за развитие на социалните услуги в община Хитрино за 2016 година.

*Докладва: И.Ахмед- зам.кмет на община*

**6.**Докладни записки:

*6.1. Докладна записка от г-н Илхан Ахмед- зам.кмет на община Хитрино за отпускане на еднократна финансова помощ на Пакизя Мехмед Талиб, с постоянен адрес село Живково, ул.”Калоян” № 2, община Хитрино, област Шумен.*

*Докладва: И.Ахмед- зам.кмет на община*

*6.2. Докладна записка от г-н Илхан Ахмед- зам.кмет на община Хитрино за приемане на Спортен календар на община Хитрино за 2015 година.*

*Докладва: И.Ахмед- зам.кмет на община*

*6.3.Докладна записка от г-н Нуридин Исмаил- кмет на община Хитрино за транспортните разходи на педагогическия персонал от община Хитрино.*

*Докладва: Н.Исмаил- кмет на община*

**7.**Питане.

**ПО ПЪРВА ТОЧКА ОТ ДНЕВНИЯ РЕД**

Приемане на краткосрочна Програма за насърчаване използването на възобновяеми енергийни източници и биогорива в община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.12 от Закона за местното самоуправление и местната администрация (ЗМСМА) прие

**РЕШЕНИЕ № 28**

На основание чл.10, ал.1 и 2 от Закона за енергията от възобновяеми източници (ЗЕВИ) и Националния план за действие за енергията от възобновяеми източници (НПДЕВИ), Общински съвет Хитрино

Р Е Ш И:

Одобрява представената от Общинска администрация Хитрино Краткосрочна програма за насърчаване използването на възобновяеми енергийни източници и биогорива в община Хитрино 2015 – 2017 година. Приложение № 1/1.

**ПО ВТОРА ТОЧКА ОТ ДНЕВНИЯ РЕД**

Приемане на Наредба за принудително изпълнение на заповеди за премахване на незаконни строежи или части от тях на територията на община Хитрино.

С 14 гласа „за”, без „против” и 2-ма „въздържали се”, Общински съвет Хитрино на основание чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 29**

 На основание чл. 225 а, ал.3 от Закона за устройството на територията (ЗУТ), Общински съвет Хитрино

Р Е Ш И:

Приема „Наредба за принудителното изпълнение на заповеди за премахване на незаконни строежи или части от тях на територията на Община Хитрино”. Приложение № 1/1.

**ПО ТРЕТА ТОЧКА ОТ ДНЕВНИЯ РЕД**

Приемане на решение за премахване на сгради- общинска собственост, освидетелствани като опасни за живота и здравето на населението.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 30**

На основание чл. 38, ал.1, т.8 от Наредбата за реда за придобиване, управление и разпореждане с общинско имущество, Общински съвет Хитрино

Р Е Ш И:

Приема решение за премахване на следните сгради, общинска собственост: баня, находяща се в УПИ- VII, кв.3, село Хитрино; склад от 126 кв.м., находящ се в имот с планоснимачен номер 29-30, в кв. 3, село Хитрино.

**ПО ЧЕТВЪРТА ТОЧКА ОТ ДНЕВНИЯ РЕД**

Приемане на промени в Наредбата за определянето и администрирането на местните такси и цени на услуги на територията на община Хитрино.

С 14 гласа „за”, без „против” и без „въздържали се”, Общински съвет Хитрино на основание чл.21, ал.1, т.7 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 31**

На основание чл.21, ал.2 от ЗМСМА и чл.11 от Наредбата за определянето и администрирането на местните такси и цените на услугите на територията на община Хитрино, Общински съвет Хитрино

Р Е Ш И:

Добавя нова точка 6 към чл.19, ал.2, в раздел II от Наредбата за определянето и администрирането на местните такси и цените на услуги на територията на община Хитрино, както следва:

т.6.Такса за маса:

-4.00 (четири) лева на ден;

-14.00 (четиринадесет) лева на месец.

**ПО ПЕТА ТОЧКА ОТ ДНЕВНИЯ РЕД**

Приемане наПлан за развитие на социалните услуги в община Хитрино за 2016 година.

С 14 гласа „за”, без „против” и без „въздържали се”, Общински съвет Хитрино на основание чл.17, ал.1, т.7 и чл.21, ал.1, т.12 от Закона за местното самоуправление и местната администрация (ЗМСМА) прие

**РЕШЕНИЕ № 32**

 На основание чл.19, ал.2, ал.3 от Закона за социално подпомагане (ЗСП) и чл.36 б, ал.4 от Правилника за приложение на закона за социално подпомагане (ППЗСП), Общински съвет Хитрино

Р Е Ш И:

Приема План за развитие на социалните услуги в община Хитрино за 2016 година, съгласно приложение № 1/1.

**ПО ШЕСТА ТОЧКА ОТ ДНЕВНИЯ РЕД**

Докладни записки:

*6.1. Докладна записка от г-н Илхан Ахмед- зам.кмет на община Хитрино за отпускане на еднократна финансова помощ на Пакизя Мехмед Талиб, с постоянен адрес село Живково, ул.”Калоян” № 2, община Хитрино, област Шумен.*

С 14 гласа „за”, без „против” и без „въздържали се”, Общински съвет Хитрино на основание чл.21, ал.1, т.23 от Закона за местното самоуправление и местната администрация (ЗМСМА) прие

**РЕШЕНИЕ № 33**

На основание чл.12, ал.3 от Правилника за отпускане на еднократна финансова помощ на жители на община Хитрино, приет от Общински съвет Хитрино, Общински съвет Хитрино

Р Е Ш И:

Да се отпусне еднократна финансова помощ на Пакизя Мехмед Талиб, ЕГН: 5006228759, с постоянен адрес село Живково, ул.”Калоян” № 2, община Хитрино, област Шумен в размер на 1500.00 (хиляда и петстотин) лева за възстановяване на щети, в следствие на пожар.

*6.2. Докладна записка от г-н Илхан Ахмед- зам.кмет на община Хитрино за приемане на Спортен календар на община Хитрино за 2015 година.*

С 14 гласа „за”, без „против” и без „въздържали се”, Общински съвет Хитрино на основание чл.17, ал.1, т.10 от Закона за местното самоуправление и местната администрация (ЗМСМА) прие

**РЕШЕНИЕ № 34**

На основание чл.21, ал.1, т.23 и чл.21, ал.2 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

1.Приема Спортен календар на община Хитрино за 2015 година, съгласно приложение № 1.

2.Необходимите средства за организацията на турнира и за награди да се осигурят от общинския бюджет.

*6.3.Докладна записка от г-н Нуридин Исмаил- кмет на община Хитрино за транспортните разходи на педагогическия персонал от община Хитрино.*

С 14 гласа „за”, без „против” и без „въздържали се”, Общински съвет Хитрино на основание чл.21, ал.1, т.6 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 35**

На основание чл.124 от Закона за публичните финанси, Общински съвет Хитрино

Р Е Ш И:

Променя текста в частта за размера на пътните разходи на педагогическия персонал в точка 5.3. по Решение № 8 от 04.02.2015 година за приемане на бюджета на община Хитрино за 2015 година, както следва:

Размерът на изплатените пътни разходи на педагогическия персонал да е в размер до 100% от реално извършените такива в рамките на средствата, предоставени от Министерство на финансите.

**ПО СЕДМА ТОЧКА ОТ ДНЕВНИЯ РЕД**

Питане.

Не се направиха питания.

Г-н Мустафа Ахмед- Председател на Общински съвет Хитрино закри заседанието на Общински съвет Хитрино поради изчерпване на дневния ред в 11.30 часа.

**МУСТАФА МЕХМЕД АХМЕД:**

ПРЕДСЕДАТЕЛ НА ОБЩИНСКИ СЪВЕТ- ХИТРИНО

**НЕВЯНКА ПАВЛОВА ТОДЕВА:**

П Р О Т О К О Л И С Т